Член 4
 Образци за значими събития
 1. Информацията, посочена в член 7, параграф 1 от Делегиран регламент (ЕС) 2020/1224, се предоставя, като се използват образецът от приложение XIV.
 2. Информацията, посочена в член 7, параграф 2 от Делегиран регламент (ЕС) 2020/1224, се предоставя, като се използват образецът от приложение XV.
 РАЗДЕЛ 3
 ОБЩИ РАЗПОРЕДБИ
 Член 5
 Формат на информацията
 1. Форматът на информацията, предоставена в образците от приложения I—XV, съответства на формата, посочен в таблица 1 от приложение I.
 2. Информацията се подава в общ електронен и машинночетим вид и чрез общи образци във формат XML.
 Член 6
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 октомври 2019 година.
 За Комисията
 Председател
 Jean-Claude JUNCKER
 (1) ОВ L 347, 28.12.2017 г., стр. 35.
 (2) Регламент (ЕС) 2017/1129 на Европейския парламент и на Съвета от 14 юни 2017 г. относно проспекта, който трябва да се публикува при публично предлагане или допускане на ценни книжа до търговия на регулиран пазар, и за отмяна на Директива 2003/71/ЕО (ОВ L 168, 30.6.2017 г., стр. 12).
 (3) Регламент (ЕС) No 648/2012 на Европейския парламент и на Съвета на 4 юли 2012 г. относно извънборсовите деривати, централните контрагенти и регистрите на трансакции (ОВ L 201, 27.7.2012 г., стр. 1).
 (4) Регламент (ЕС) 2015/2365 на Европейския парламент и на Съвета от 25 ноември 2015 г. относно прозрачността при сделките за финансиране с ценни книжа и при повторното използване, и за изменение на Регламент (ЕС) No 648/2012 (ОВ L 337, 23.12.2015 г., стр. 1).
 (5) Регламент (ЕС) No 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение No 716/2009/ЕО и за отмяна на Решение No 2009/77/ЕО на Комисията (ОВ L 331, 15 декември 2010 г., стр. 84).
 (6) Делегиран регламент (ЕС) 2020/1224 на Комисията от 16 октомври 2019 г. за допълнение на Регламент (ЕС) 2017/2402 на Европейския парламент и на Съвета по отношение на регулаторните технически стандарти, уточняващи информацията и данните за секюритизацията, които се предоставят от инициатора, спонсора и ДСЦС (вж. страница 1 от настоящия брой на Официален вестник).
 ПРИЛОЖЕНИЕ I
 Формати за полетата
 ОЗНАЧЕНИЕ
 ВИД НА ДАННИТЕ
 ОПРЕДЕЛЕНИЕ
 {ALPHANUM-n}
 До n на брой буквено-цифрови знака
 Поле за свободен текст. Да се попълва във формат ASCII с главни букви (без букви с ударения).
 {COUNTRYCODE_2}
 2 буквено-цифрови знака
 Двубуквен код на държавата (код на държава по ISO 3166-1 alpha-2). Да се попълва във формат ASCII (без букви с ударения).
 {CURRENCYCODE_3}
 3 буквено-цифрови знака
 Трибуквен код на валутата по ISO 4217. Да се попълва във формат ASCII (без букви с ударения).
 {YEAR}
 Формат на годината по стандарт ISO 8601
 Годините се попълват в следния формат: ГГГГ
 {DATEFORMAT}
 Формат на датата по стандарт ISO 8601
 Датата се попълва в следния формат: ГГГГ-ММ-ДД
 {MONETARY}
 0—18 цифри, от които